په لاهور کی د یوې بمي چودنې په نتیجه کې اته تنه ووژل شول
په داسې حال کې چې د پاکستان په لاهور ښار کې خلک د هغه هیواد د ازادۍ د ورځې لمانځلو لپاره تیارېدل، د یوې بمي چودنې په نتیجه کې لږ تر لږه
د پنج شنبې په ورځ یوه پاکستانيچارواکي وویل چې په لاهور ښار کې د بمي چودنې په نتیجه کې د دوو پولیسو په گډون دوژل شوو کسانو شمېر اتو ته جگ شو، او لږ تر لږه اتلس تنه نور ټپیان شول. چودنه هغهوخت را مینځته شوه کله چې خلکو د پاکستان د ازادۍ د ورځې په مېلو کې ډ گډون لپارهتیاری نیو. د ایالتي پولیسو مشر شوکت جاویدوویل چې پولیسو د لاهور په مرکزي برخه کې په یوه جمات پېره کوله کله چې دغه چودنهوشوه او د ملکي کسانو سره سره یې دوه تنه پولیس هم ووژل: شوکت: " په دغه ځانمرگيبرید کې پنځه تنه شهیدان شول، او برید کونکی هم ووژل شو. په وژل شوو کې دوه تنهپولیس او درې ملکي کسان ول چې یوه یې ښځه وه." تر اوسه هیچا ددغې چودنې مسولیتپه غاړه نه دی اخیستی چې یوه له پېښور سره نږدې له هغه برید یوه ورځ وروسته وشوهچې د پاکستان د هوايي ځواک څوارلس تنه پکې ووژل شول او طالبانو یې مسئولیت په غاړهواخیست. او ویې ویل چې دا برید په سرحد ایالت کې د پاکستاني ځوانو د عملیاتو پهبدل کې ترسره شو. بل لور په داسې حال کې چې لهپنجاب وروسته د سرحد ایالت پارلمان هم د جمهور رئیس پروېز مشرف خلاف رایې واچولې،د هغه پلویانو دا منلې چې مشرف به په ځای د دې چې د پارلمان لخوا د رایو په اچولوله دندې گوښه کړای شي، استعفا کول غوره وبولي. په داسې حال کې چې پروېز مشرف دخپلې څوکۍ څخه د استعفا کولو هیڅ اشاره نه ده کړې، په هغه باندې له هر لوريفشارونه زیات شوي. د پاکستان د جوړېدو د یوشپېتمېکلیزې په پروگرام کې له گډون وروسته په یوه ټلویزوني وینا کې نوموړي د ترهرگرۍخلاف او د اقتصادي پیاوړتیا لپاره د یووالي غږ وکړ. مشرف: " که مونږ د ترهگرۍخلاف جگړه گټل غواړو او په پاکستان کې اقتصادي پیاوړتیا غواړو نو باید د سیاسيثبات لپاره کار وکړو. که مونږ سیاسي ثبات را نه ولو نو په دواړو برخو کې به پاتېراشو. او زما په فکر سیاسي ثبات د جوړ جاړي له لارې راتلای شي نه ده مخالفت لهلارې." نن د سند ایالتي پارلمان هم لهجمهور رئیس مشرف څخه د باور رایې د اخیستو غوښتنه وکړه.